text: Ferie er igen årsag til flere aflyste lokaltog fra Arriva
  27 juli 2017 kl. 08.48
  Torsdag morgen var den gal med flere aflysninger til og fra Esbjerg.
  For knapt to uger siden aflyste Arriva ti tog samme dag. Torsdag morgen var den igen gal – med fire aflysninger til og fra Esbjerg grundet ferie.
  Det drejer sig om afgangene klokken 7.15 mellem Esbjerg og Ribe, klokken 8.10 mellem Ribe og Esbjerg, klokken 8.56 mellem Esbjerg og Varde og endelig klokken 9.31 mellem Varde og Esbjerg.
  Morten Nissum Larsen, kommunikationsmedarbejder, Arriva: "I ferieperioden er vi lidt tyndere bemandet, og det gør os mere sårbare."
  - Helt lavpraktisk manglede vi lokomotivførere til at køre toget. I ferieperioden er vi lidt tyndere bemandet, og det gør os mere sårbare, siger kommunikationsmedarbejder Morten Nissum Larsen til TV SYD.
  De berørte passagerer har derfor måtte vente til næste afgang.
  - Det er selvfølgelig en rigtig ærgerlig situation, og vi beklager de gener det har medført for passagererne, slutter Morten Nissum Larsen.
  Der p.t. ingen forventninger om flere aflysninger senere på dagen.
  
  